Секция: «История – культурное наследие и современность»

ГУО «Средняя школа №1 г.Лиды»

231300, Гродненская обл., г.Лида, ул.Кирова,18

Тэл.: (80154) 52-11-02; lida-sch1@mail.ru

Назва даследчай працы: Таямніцы Лідскай зямлі

Аўтар: Шурмей Аляксандра Генадзьеўна

Класс: 11 «А»

Навуковы кіраўнік: Сурконт Таццяна Мар’янаўна – настаўнік гісторыі і грамадазнаўства

Мэта даследавання: збор і сістэматызацыя легендаў і паданняў Лідскай зямлі.

Задачы:

* арганізаваць пошук і запіс легендаў і паданняў, выкарыстоўваючы розныя крыніцы;
* вызначыць тэматыку легенд і паданняў Лідчыны і сістэматызаваць іх па зместу;
* садзейнічаць выхаванню любові і павагі да нацыянальнай спадчыны роднага краю;
* садзейнічаць папулярызацыі самабытнай нематэрыяльнай культурнай спадчыны Лідскай зямлі сярод маладога пакалення.

Аб'ект даследавання - легенды і паданні Лідчыны. Прадмет даследавання - сучаснае існаванне, тэматыка і асаблівасці легенд і паданняў Лідчыны. Асноўныя метады: вывучэнне першакрыніц, інтэрв’юіраванне, анкетнае апытанне, экспедыцыя па Лідскім районе і іншыя.

Тэма даследавання з’яўляецца актуальнай таму, што яна спрыяе пашырэнню цікавасці да культуры і гісторыі свайго края. Мастацкія вобразы легенд і паданняў дапамагаюць зразумець характар, каштоўнасці, асаблівасці побыту нашых продкаў, а таксама нясуць пэўную гістарычную інфармацыю аб роднай зямлі. У рабоце прадстаўлена магчымасць атрымаць новыя звесткі пра культуру народа праз вывучэнне сабранага матэрыялу, так як менавіта ў легендах і паданнях адлюстроўваецца свядомасць народа. Вынікі даследавання могуць быць карысныя ў вывучэнні гісторыі роднага краю, пашырэнні турыстычнай прывабнасці рэгіёну.

Пры напісанні даследчай працы выкарыстоўваліся розныя крыніцы, пералік якіх даецца ў спісе літаратуры. Сярод іх неабходна адзначыць энцыклапедычныя слоўнікі, мясцовыя перыядычныя выданні – “Лідская газета”, “Принеманские вести”, “Наша слова”, часопіс “Оникс”, “Лідскі летапісец”. Тэарэтычны і практычны матэрыял знаходзіцца на старонках наступных выданняў: “Памяць: Ліда. Лідскі раён: Гіст.-дак. хронікі гарадоў і раёнаў Беларусі”, “Традыцыйная мастацкая культура беларусаў. У 6 т. Т. 3. Гродзенскае Панямонне. У 2 кн. Кн. 2”, “Легенды і паданні” аўтараў-складальнікаў М.Я.Грынблата і А.І.Гурскага, “Гродзеншчына: Назва населеных пунктаў паводле легендаў і паданняў", “Быт западно-русского селянина” Крачковского Ю.Ф., манаграфія Чарапіцы В.М. “Очерки истории Православной Церкви на Гродненщине (с древнейших времён до наших дней)”і іншых.

Пры напісанні работы карыснымі былі кансультацыі з работнікамі бібліятэк горада і раёна, супрацоўнікамі гісторыка-краязнаўчага музея, супрацоўнікамі турыстычнага агенства “Святавіт”. Вельмі прадуктыўнымі сталі сустрэчы з сапраўднымі знаўцамі легендаў і паданняў роднай зямлі - мясцовымі краязнаўцамі А.Ф.Куляшом, С.В. Суднікам, былым выпускніком нашай школы, знаўцам сярэдневяковай гісторыі М.Б.Шаўчэнкам і простымі жыхарамі, з якімі пазнаёміліся падчас вандровак па Лідскаму раёну.

Работа складаецца з дзвух глаў, якія ў сваю чаргу падзяляюцца на разделы.

**У першай главе** прааналізаваны этапы даследвання і вывучэння легендаў і паданняў на тэрыторыі Лідчыны на розных гістарычных этапах. Высветлена, што наша мясцоваць прываблівала даследчыкаў яшчэ ў XIX стагоддзі (Крачкоўскі Ю.Ф., Бірута, В. Шукевіч і іншыя). Аднак да сёняшняга часу грунтоўнага вывучэння рэгіёну так і не адбылося.

На сучасным этапе легенды і паданні паступова пераходзяць ў пасіўны стан. Як паказала даследванне, асноўнымі захавальнікамі і транслятарамі вуснай празаічнай традыцыі Лідскага раёна з’яўляюцца людзі больш старэйшага ўзросту.

На аснове сабраных матэрыялаў можна зрабіць выснову, што асноўнай асаблівасцю легендаў і паданняў Лідчыны з’яўляецца тое, што пераважная большаць іх падаецца ў перакладзе на беларускую мову, а не ў непасрэдных аўтэнтычных запісах. Мастацкая апрацоўка гэтых твораў таксама адмоўна сказваецца на якасці матэрыяла.

З мэтай выявіць адносіны сучасных школьнікаў да легендаў і паданняў было праведзена апытанне. У якасці рэспандэнтаў выступілі 314 вучняў 5-11 класаў нашай школы. Вынікі апытання сведчаць аб тым, што сучасную моладзь цікавяць і вабяць народныя творы сівой даўніны.

**У другой главе** даюцца агульныя звесткі аб легендах і паданнях і іх классіфікацыя.

Падчас даследавання знойдзена і запісана 69 легендаў і паданняў, усе яны ўвайшлі ў зборнік “Таямніцы Лідскай зямлі”, які арыентаваны на шырокія колы грамадства – усіх тых, хто цікавіцца мінулым.

Тэматыка сабраных легендаў і паданняў вельмі разнастайная.

ЛЕГЕНДЫ І ПАДАННІ ГОРАДА ЛІДЫ (26 твораў) - пра паходжанне назвы горада, пра Лідскі замак і яго ваколіцы, пра гістарычныя падзеі і гістарычных дзеячаў, пра узнікненне і паходжанне назвы рэк, азёраў, крыніц, пра сацыяльныя адносіны, заагенічныя легенды і паданні

ЛЕГЕНДЫ І ПАДАННІ ЛІДСКАГА РАЁНА (43 твора) - пра паходжанне і назвы вёсак, мясцін, пра паходжанне і назвы азёраў, рэк, пра гістарычныя падзеі і гістарычныя асобы, пра цэрквы, касцёлы і іншыя святыні, пра праявы злых (цёмных) сіл, пра сацыяльныя і сямейна-бытавыя адносіны.

У выніку даследавання можна зрабіць выснову, што легенды і паданні Лідчыны могуць заняць пачэснае месца ў духоўнай скарбонцы беларускага народа.

На аснове сабраных падчас даследавання матэрыялаў у школе арганізавана праца лектарскіх груп, сярод вучняў 7-х класаў праводзіцца конкурс на лепшую інсцэніроўку легенды ці падання. Праведзены конкурс малюнкаў “Легенды і паданні Бацькаўшчыны”, што дазволіла прыкметна ажывіць вобразы герояў легенд і паданняў.

Матэрыялы даследчай працы ўжо сёння выкарыстоўваюцца на ўроках “Мая Радзіма Беларусь” у пачатковай школе, на ўроках беларускай літаратуры ў 5-х класах пры вывучэнні тэмы "Мой родны кут у легендах і паданнях", пры правядзенні заняткаў гуртка "Адраджэнне", а таксама на класных і інфармацыйных гадзінах і пазакласных мерапрыемствах. На аснове даследчай працы распрацаваны сайт “Легенды і паданні Лідчыны”, які размешчаны ў сетцы Інтэрнэт. У планах стварыць аўдыякнігу “Таямніцы Лідскай зямлі” з выкарыстаннем групы дыктараў, гукавых эфектаў, музычнага суправаджэння. Праца па зборы інфармацыі дадзенай накіраванасці будзе працягнута.

Для пашырэння інтарэсу да легендаў і паданняў малой Радзімы неабходна правесці наступныя мерапрыемствы:

На старонках “Лідскай газеты” увесці рубрыку “Легенды і паданні Лідчыны”;

Арганізаваць цыкл перадач на Лідскім тэлебачанні;

На вуліцах горада вывешваць банеры, на якіх размяшчаць малюнкі герояў легенд;

Падтрымліваць сувязь з турыстычнымі агенствамі з мэтай выкарыстання ў змесце экскурсій вуснай фальклорнай спадчыны – паданняў, легендаў і інш., гэта можа з’явіцца сродкам для прыцягнення турыстычных патокаў;

Праводзіць мерапрыемствы, накіраваныя на папулярызацыю легенд і паданняў (конкурсы, віктарыны і г.д).

Упэўнена, што трэба ведаць, шанаваць і скарыстоўваць не толькі матэрыяльныя помнікі гісторыі і культуры, але і духоўныя здабыткі, легенды і паданні свайго народа.

ЛІТАРАТУРА

1. Басікевіч, А. Гэтыя невялікія Вялічкі каля возера-крынічкі / А.Басікевіч // Лідская газета. – 1997. - 10 жніўня.
2. Беларускі фальклор: Хрэстамтыя. [Вучэб. дапаможнік для філал. фак. ВНУ] / Склад. К.П.Кабашнікаў, А.С.Ліс, А.С.Фядосік, І.К.Цішчанка. – 3-е выд., перапрац. – Мн.: Выш. шк., 1985. – 749 с.
3. Беркус, С. Арлінае гняздо / С.Беркус // Принеманские вести. – 2008. - 10 января.
4. Будревич, В. Исторические тайны. Легенды о родном крае / В.Будревич // Оникс. – 1998. - № 4 (8).
5. Гродзеншчына: Назвы населеных пунктаў паводле легендаў і паданняў (Склад., запіс., апрац. А.М.Ненадаўца). - Мн.: Беларусь, 1999.
6. Дучыц, Л. Што ў паданнях і назвах / Л.Дучыц // Лідская газета. - 1989. - 21 лістапада.
7. Крачковский, Ю.Ф. Быт западно-русского селянина // Чтения в О-ве истории и древностей российских при Московском университете. 1873. К.4. М., 1874.
8. Кулеш, А. Горад Ліда: гістарычныя крокі развіцця / А.Кулеш // Гродзенская праўда. – 2000. - 24 кастрычніка.
9. Кулеш, А. Сенчыкава разорка / А.Кулеш // Лідская газета. – 2006. - 31 студзеня.
10. Лазарук, М.А., Ленсу, А.Я. Слоўнік літаратуразнаўчых тэрмінаў. – Мн.: Нар. Асвета, 1996. – 176 с.
11. Легенды і паданні / [Склад. М.Я.Грынблат і А.І.Гурскі; рэд. Тома А.С.Фядосік]. – 2-е выд., дап. і дапрац. – Мн.: Бел. навука, 2005. – 552 с.
12. Лідчына // Наша слова. – 2006. - 19 ліпеня.
13. Лідчына // Наша слова. – 2006. - 26 ліпеня.
14. Маліноўскі, М. Ці гудзеў Гуд у Гудах / М.Маліноўскі // Лідская газета – 1998. - 25 ліпеня.
15. Маліноўскі, М. Канец жорсткага ўладара / М.Маліноўскі // Лідская газета – 1998. - 22 жніўня.
16. Памяць: Ліда. Лідскі раён: Гіст.-дак. хронікі гарадоў і раёнаў Беларусі. Мн.: Беларусь, 2004. – 566 с.: іл.
17. Петрулевіч, Л. Каплічка ля Цвермаў / Л.Петрулевіч // Лідская газета. – 2010. - 12 жніўня.
18. Сліўкін, В. Будаўніцтва Лідскага замка і ўладкаванне прылеглай тэрыторыі (14 – 15 стагоддзі) / В.Сліўкін // Лідскі летапісец. - 2006. - № 4 (36).
19. Сліўкін, В. Тарнова / В.Сліўкін // Лідскі летапісец. – 2005 - №1-2. – С.86.
20. Содаль, У. “… Сем раз Ліду ён адведаў” / У.Содаль // Лідская газета. – 2007. - 14 ліпеня.
21. Тополь, А. Легенда / А.Тополь // Лідская газета. – 1980. - 16 лістапада.
22. Традыцыйная мастацкая культура беларусаў. У 6 т. Т. 3. Гродзенскае Панямонне. У 2 кн. Кн. 2 / Боганева А.М., Козенка М.А., Лабачэўская В.А. – Мн.: Вышэйшая школа, 2006. – 736 с.: каляр. іл.
23. Черепица, В.Н. Очерки истории Православной Церкви на Гродненщине (с древнейших времён до наших дней). Монография: часть II. – Гродно: ГрГУ, 1995. – 440 с.
24. Черноус, Т. В Лидском замке … привидение? / Т.Черноус // Лідская газета. – 2007. - 24 сакавіка.
25. Хітрун, А. Беларускі народны эпас Лідчыны: матывы і вобраз / А.Хітрун // Лідскі летапісец. – 2010 - №3 (51). – С.48-63.
26. Шаўчэнка, М.Б. “Пляснуўся з неба Цмок…”// Онікс, 2010.
27. Швед, В. Абаронца зямлі беларускай / В.Швед // Лідская газета. - 2004. - 3 красавіка.